รัฐบาลไทย-ข่าวทำเนียบรัฐบาล-ผู้ว่าฯ ราชบุรี เผยฝ่ายปกครองลงพื้นที่ตรวจยึดบุหรี่ไฟฟ้า อุปกรณ์ และยาควบคุมอันตรายในพื้นที่อำเภอเมืองราชบุรี นำส่งพนักงานสอบสวนดำเนินคดีตามกฎหมาย พร้อมเน้นย้ำช่องทางการแจ้งเบาะแส
วันพฤหัสบดีที่ 17 สิงหาคม 2566
17/08/2566
ผู้ว่าฯ ราชบุรี เผยฝ่ายปกครองลงพื้นที่ตรวจยึดบุหรี่ไฟฟ้า อุปกรณ์ และยาควบคุมอันตรายในพื้นที่อําเภอเมืองราชบุรี นําส่งพนักงานสอบสวนดําเนินคดีตามกฎหมาย พร้อมเน้นย้ําช่องทางการแจ้งเบาะแส
ผู้ว่าฯ ราชบุรี เผยฝ่ายปกครองลงพื้นที่ตรวจยึดบุหรี่ไฟฟ้า อุปกรณ์ และยาควบคุมอันตรายในพื้นที่อําเภอเมืองราชบุรี นําส่งพนักงานสอบสวนดําเนินคดีตามกฎหมาย พร้อมเน้นย้ําช่องทางการแจ้งเบาะแสการกระทําผิดผ่านสายด่วนศูนย์ดํารงธรรม 1567 ตลอด 24 ชั่วโมง
วันนี้ (16 ส.ค. 66) นายรณภพ เหลืองไพโรจน์ ผู้ว่าราชการจังหวัดราชบุรี เปิดเผยว่า จังหวัดราชบุรีได้มอบหมายให้ที่ทําการปกครองจังหวัดราชบุรี ภายใต้การนําของ นายไกรธวัช ทินโสม ปลัดจังหวัดราชบุรี ได้กําชับนายอําเภอทุกอําเภอ ดําเนินการเข้มงวดกวดขันตรวจตราร้านค้าและผู้ประกอบการที่มีพฤติการณ์เข้าข่ายการกระทําความผิดกฎหมายที่เกี่ยวข้อง เพื่อจัดระเบียบสังคมตามนโยบายกระทรวงมหาดไทย ซึ่งล่าสุด ได้เกิดเหตุขึ้นในพื้นที่อําเภอเมืองราชบุรี โดยนายสุธี เล้าสุบินประเสริฐ นายอําเภอเมืองราชบุรี ได้สั่งการให้ นายวัชรชัย สมีรักษ์ ปลัดอําเภอหัวหน้ากลุ่มบริหารงานปกครอง นายจํานงค์ จันทร์วงค์ ปลัดอําเภอหัวหน้าฝ่ายความมั่นคง นายยศพล ชัยบุลวัชร ปลัดอําเภอฝ่ายความมั่นคงอําเภอเมืองราชบุรี เจ้าหน้าที่ปกครอง และสมาชิกกองอาสารักษาดินแดน (อส.) ลงพื้นที่จับกุมบุหรี่ไฟฟ้าที่ “ร้านพร้อมลั่น” ตั้งอยู่ภายในตลาดกํานันหลัก ตําบลหน้าเมือง อําเมืองราชบุรี จังหวัดราชบุรี โดยสามารถตรวจยึดของกลางเป็นบุหรี่ไฟฟ้าพร้อมอุปกรณ์ และยาควบคุมอันตรายได้หลายรายการ
“การเข้าจับกุมในครั้งนี้ สืบเนื่องจากเจ้าพนักงานชุดจับกุมได้รับแจ้งจากสายลับไม่ประสงค์ออกนามว่า นางสาวบี (นามสมมติ) มีบุหรี่ไฟฟ้าไว้ในครอบครอง โดยมีพฤติการณ์ขับรถยนต์ยี่ห้อเชฟโรเลต มาจอดอยู่บริเวณหน้าร้านขายข้าวคลุกกะปิ (ชุนเช้ง) ต.หน้าเมือง อ.เมืองราชบุรี หลังจากเจ้าหน้าที่ชุดจับกุมได้ลงพื้นที่ตรวจสอบพบว่ามีรถคันดังกล่าวจอดอยู่จริง จึงได้แสดงตัวขอตรวจค้นรถยนต์คันดังกล่าว ได้พบพอตบุหรี่ไฟฟ้าสําหรับใช้แล้วทิ้ง จํานวน 2 ชิ้น วางอยู่ที่ช่องด้านข้างประตูคนขับ เจ้าหน้าที่ชุดจับกุมจึงได้ทําการตรวจยึดไว้และสอบถามแหล่งที่ซื้อ ซึ่งนางสาวบี ได้ให้การกับเจ้าหน้าที่ชุดจับกุมว่าได้ซื้อมาในราคาชิ้นละ 350 บาท จาก “ร้านพร้อมลั่น” ตั้งอยู่ภายในตลาดกํานันหลัก โดยมี นายศุภกิจ หรือ บาส ดีสุคนธ์ เป็นเจ้าของ จึงได้ให้นางสาวบี พาเจ้าหน้าที่ชุดจับกุมไปยังร้านพร้อมลั่น เพื่อตรวจค้น” นายรณภพฯ กล่าว
นายรณภพ เหลืองไพโรจน์ ผู้ว่าราชการจังหวัดราชบุรี กล่าวต่ออีกว่า เมื่อเจ้าหน้าที่ชุดจับกุมได้เดินทางไปถึงร้านพร้อมลั่น ในเวลา 12.00 น. พบว่า หน้าร้านติดสติกเกอร์ชื่อ "พี่บาส" ภายในร้านถูกปิดไม่มีผู้ใดอยู่ในร้านและคล้องกุญแจไว้ โดยเจ้าหน้าที่ชุดจับกุมได้มองจากภายนอกผ่านกระจกทึบแสง พบบุหรี่ไฟฟ้าและอุปกรณ์ตั้งเรียงรายอยู่เป็นจํานวนมาก จึงได้พยายามติดต่อนายศุภกิจ หรือบาส ผู้เป็นเจ้าของร้าน ตามเบอร์โทรศัพท์ที่ติดอยู่บริเวณหน้าร้าน แต่ไม่สามารถติดต่อได้ เจ้าหน้าที่ชุดจับกุมจึงได้แจ้งให้นางสาวบี ได้เป็นพยานในการตรวจค้นภายในร้าน พร้อมทั้งได้ถ่ายวิดิโอการตรวจค้นไว้เป็นหลักฐาน ทั้งนี้ จากการตรวจสอบภายในร้าน พบของกลางหลายรายการ ได้แก่ 1) น้ํายาบุหรี่ไฟฟ้า จํานวน 1,933 ชิ้น 2) คอยล์ จํานวน 187 กล่อง 3) คอยล์ จํานวน 74 ตัว 4) หัวแท็งค์ จํานวน 31 ตัว 5) สายคล้องคอ จํานวน 9 เส้น 6) ตัวเครื่องบุหรี่ไฟฟ้า จํานวน 234 ตัว 7) เงินสด จํานวน 25,500 บาท 8) ยาทามาดอล จํานวน 870 เม็ด 9) ยาเบนเฮ็กซอล (B5) จํานวน 250 เม็ด 10) ป้ายโฆษณาสินค้า จํานวน 5 แผ่น 11) ถุงพลาสติกแบบหูหิ้วสําหรับใส่สินค้า จํานวน 25 ใบ จึงได้ทําการตรวจยึดไว้ทั้งหมด และนําส่งให้พนักงานสอบสวนออกหมายเรียกนายศุภกิจ หรือบาส ผู้เป็นเจ้าของร้านและเจ้าของสินค้าทั้งหมดมารับทราบข้อกล่าวหาเพื่อดําเนินคดีตามกฎหมายต่อไป
นายรณภพ เหลืองไพโรจน์ ผู้ว่าราชการจังหวัดราชบุรี กล่าวเน้นย้ําว่า การจําหน่ายบุหรี่ไฟฟ้าเป็นการละเมิดกฎหมาย อันเนื่องด้วยความผิดตามกฎหมายศุลกากร ทั้งการซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของ และขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า และเป็นการฝ่าฝืนคําสั่งคณะกรรมการคุ้มครองผู้บริโภค เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้าห้ามขายสินค้า ซึ่งมีโทษจําคุกไม่เกิน 3 ปี หรือปรับไม่เกิน 600,000 บาท หรือทั้งจําทั้งปรับ และยังละเมิดกฎหมายอื่น ๆ อีกหลายประการ
“กระทรวงมหาดไทย โดยกรมการปกครอง และจังหวัดทุกจังหวัด มุ่งมั่นในการกวาดล้างสิ่งผิดกฎหมายและสิ่งมอมเมาเด็ก เยาวชน และประชาชน ที่ก่อให้เกิดความไม่สงบในบ้านเมือง เพื่อธํารงไว้ซึ่งสังคมแห่งความสุข สังคมที่พี่น้องประชาชนมีสวัสดิภาพ มีความปลอดภัยในชีวิตและทรัพย์สิน อันเป็นการ “บําบัดทุกข์ บํารุงสุขให้กับพี่น้องประชาชน” และขอประชาสัมพันธ์ไปยังพี่น้องประชาชนทุกท่าน หากพบเห็นเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง หรือเว็บไซต์ damrongdhama.dopa.go.th หรือแอปพลิเคชั่น Dopa Help ทั้งระบบ Android และ iOS" นายรณภพฯ กล่าวในช่วงท้าย
#กระทรวงมหาดไทย #บําบัดทุกข์บํารุงสุข #MOI